**A Budapesti Gazdasági Szakképzési Centrum nyilvános, egyfordulós pályázatot hirdet iskolai büfé helyiség bérbeadására**

1. A pályázat kiíró neve, címe és elérhetőségei:

Budapesti Gazdasági Szakképzési Centrum, 1074 Budapest, Dohány utca 65.

Jelen pályázat vonatkozásában érintett intézményei:

* **Budapesti Gazdasági SZC Békésy György Technikum**
	+ Cím: 1174 Budapest, Széchényi u. 9-11.
	+ Büfé helyiség alapterülete: 6 m2
	+ 2023.10.01. nappali tanuló létszám: 541

A helyiség előzetes bejelentkezés alapján megtekinthető 2024.09.09-10. napokon 8:00-13:00 óra között. Az előzetes bejelentkezést az iskola titkárságán szíveskedjen jelezni.

A pályázati eljárással kapcsolatban további felvilágosítás kérhető az alábbi email címen: info@bgszc.hu

1. A pályázat tárgya: Büfé helyiség bérbeadása

A büfé működtetésének célja, hogy az iskola tanulói és dolgozói megfelelő színvonalú és árszintű büfészolgáltatást vehessenek igénybe az épületen belül.

A nyertes pályázónak kell az intézményekben található büfé helyiséget az élelmiszerforgalmazásra és tárolásra vonatkozó jogszabályi és szakhatósági előírások alapján kialakítania, illetve üzemeltetnie. Abban az esetben, ha a nyertes pályázó által kialakított büfé működéséhez a szakhatóságok utólag mégsem járulnak hozzá, illetve a működési engedélyt nem tudja a vállalkozó megszerezni, a büfé kialakításával felmerült költségeit egyedül viseli. E tárgyban polgári jogi igénnyel nem léphet fel a pályázat kiírójával szemben. A nyertes pályázó köteles figyelembe venni az igazgató észrevételeit a büfé termékválasztásának kialakításánál, továbbá a vonatkozó jogszabályokat.

**A pályázatnak az alábbiakat tartalmaznia kell (a pályázati minta szerint):**

1. **Árképzési rendszer bemutatása**
2. **Értékesíteni kívánt áru és termék választéka (lista)** (A pályázat kiírója az egészséges termékek és friss gyümölcsök napi kínálatát pozitívan értékeli.)
3. **Nyitvatartás**
4. **Referencia** (A pályázat kiírója pozitívan értékeli a korábbi években iskolai büfék üzemeltetése során szerzett tapasztalatot, különösen a bérleti díjak szerződésszerű kiegyenlítésének gyakorlatát.)
5. **A melléklet szerinti adatlapok, nyilatkozatok**
6. **Átláthatósági nyilatkozat**

A pályázatkiíró előnyben részesíti az egészséges ételeket és italokat forgalmazó pályázókat az alábbi példák szerint:

* rostos gyümölcs-zöldséglevek, ásványvíz
* tejtermékek, tejdesszertek
* különböző töltelékkel készült teljes kiőrlésű pékáruk
* kompót/befőtt, friss gyümölcs
* sovány hússal, illetve húskészítménnyel készült szendvics, sok zöldséggel
* puffasztott gabonaszelet, natúr olajos magvak

A büfé kínálatának kialakítása az Országos Gyógyszerészeti és Élelmezés-egészségügyi Intézet (OGYÉI) ajánlásában (<https://ogyei.gov.hu/dynamic/Segedlet_az_iskolabufek_arukinalatanak_kialakitasahoz_20221104%20v05.pdf>) foglaltak figyelembe vételével történik.

A pályázatkiíró fenntartja magának a jogot, hogy a pályázatot/pályázatokat eredménytelenné nyilváníthatja, amennyiben a beérkezett pályázat/pályázatok szakmai tartalma nem felel meg a pályáztató által kialakított feltételrendszernek.

A pályázatkiíró 2026. augusztus 31. napjáig tartó bérleti szerződést köt a pályázat eredményessége esetén a büfé üzemeltetésére.

A nyertes pályázónak havi nettó fix összegű bérleti díjat kell fizetni a büfé helyiségének használatáért (a rezsiköltséget a bérleti díj tartalmazza). A havi nettó bérleti díj összege az adott iskola 2023. 10. 01-jei nappali tanulólétszáma szorozva 200 Ft.

A pályázót június 15. és augusztus 31. közötti időszakra vonatkozóan fizetési kötelezettség nem terheli, a nyertes pályázó próbaüzemet, vagy nyári gyakorlati tevékenységet folytathat.

Május 1. és június 15. között a bérleti díjat úgy kell megállapítani, hogy az arra jutó 45 napból az iskolai szünetek napjainak számát le kell vonni a tanév rendjéről szóló jogszabály szerint. Május 1. és június 15. közötti időszakra vonatkozóan egy számla kerül kiállításra.

A bérleti díjat a szerződés megkötését követően – de első alkalommal 2026. január 1-jét követően – a KSH fogyasztói árindex mértékével egyoldalúan emelheti a pályázat kiírója.

A kapcsolódó szerződés időtartam: 2024 október 1. napjától 2026. augusztus 31. napjáig szól.

Az üzemeltetéshez szükséges gépek, berendezési és felszerelési tárgyak beszerzése, a helyiség büfé üzemeltetés céljára való alkalmassá tétele és folyamatos karbantartása, továbbá takarítása a nyertes pályázó feladata.

3. A pályázatok benyújtásának helye és határideje:

Az ajánlattétel benyújtási határideje: 2024.09.15. napja 24.00 óra

Az ajánlattétel benyújtásának módja:

Email-en az info@bgszc.hu címre. **A pályázati anyagot aláírva, pdf formátumban és doc formátumban is kérjük csatolni.**

Kérjük az email tárgyába beírni: "Büfé üzemeltetése\_iskola neve"

4. A pályázatok elbírálásának tervezett időpontja: 2024.09.30.

Pályáztató teljeskörű hiánypótlást biztosít, az „elbírálás szempontjaira” benyújtott ajánlat viszont nem módosítható.

A pályázat eredményéről a pályázók írásban, e-mail útján kapnak tájékoztatást.

5. A pályázatok elbírálásának szempontja:

* Kínálat minősége
* Nyitvatartási idő megfelelősége
* Referenciák

6. Egyéb követelmények:

A nyertes pályázó kötelessége a kereskedelmi, vendéglátási tevékenység folytatásához szükséges bejelentési kötelezettség teljesítése, továbbá az üzemeltetéshez szükséges engedélyek beszerzése, alkalmazottai a jogszabályoknak megfelelően egészségügyi alkalmassággal kell rendelkezniük és büntetlen előéletűnek kell lenniük.

7. A pályázat érvénytelen, ha:

* a pályázat benyújtására rendelkezésre álló határidő lejárta után nyújtották be,
* egyéb módon nem felel meg a pályázati felhívásban meghatározott feltételeknek,
* a pályázó nem a megfelelő csatornákon keresztül nyújtja be a pályázatát,
* legalább egy érvényes pályázat sem érkezett.
* a kiíró egyéb okból annak nyilvánítja.

8. A pályázatokban szereplő adatok és csatolandó dokumentumok

* pályázat (minta szerint)
* pályázati adatlap (minta szerint)
* pályázó nyilatkozata arra vonatkozóan, hogy vállalja a jelen pályázati kiírásban foglalt feltételeket (minta szerint)
* adatvédelmi nyilatkozat (minta szerint)
* a képviseletre való jogosultságnak megfelelően aláírt nyilatkozat, mely szerint (minta szerint):
	+ nincs ellene csőd-, felszámolási eljárás folyamatban, végelszámolás alatt nem áll,
	+ nincs önkormányzati adóhatóságnál nyilvántartott adótartozása,
	+ tevékenységét nem függesztette fel vagy tevékenységét nem függesztették fel
	+ átláthatósági nyilatkozat
* Nyertes pályázók esetén a szerződéskötéshez összevont nyomtatvány az adóhatósági igazolásokkal kapcsolatos ügyek intézéséhez (IGAZOL) benyújtásával kiadott NAV igazolás vagy a köztartozás mentes adózói adatbázisban való szereplés kinyomtatva

9. Egyéb:

* A pályázó tudomásul veszi, hogy az iskolabüfék árukínálatának hatósági ellenőrzését a népegészségügyi hatóság végzi.
* Az értékesíteni kívánt áru és termék választék listát a pályázat kiírója a 20/2012. (VIII. 31.) EMMI rendelet 130.§ (2), vagy a 12/2020. (II. 7.) Korm. rendelet 104. § (2) bekezdésben foglaltakra tekintettel szakvélemény beszerzése céljából megküldi a nevelési-oktatási intézményben működő iskola-egészségügyi szolgálat részére.
* A nyitvatartás véleményeztetésére a 20/2012. (VIII. 31.) EMMI rendelet 130.§ (5), vagy a 12/2020. (II. 7.) Korm. rendelet 104. § (3) bekezdésben foglaltakra tekintettel a pályázatban szereplő nyitvatartási tervet a pályáztató megküldi a képzési tanács (a gimnázium esetében a szülői szervezet) és a diákönkormányzat számára.

Budapest, 2024.09.01.